I midten av august 1939, kort tid før utbruddet av andre verdenskrig, sender redaktøren for avisen New York Morning Globe, Mr. Powers kriminalreporteren John Jones - under det fiktive navnet Huntley Haverstock - til Europa for å skrive om forholdene der. Jones sitt aller første oppdrag blir å intervjue en nederlandsk diplomat ved navn Van Meer (spilt av Albert Basserman) ved et arrangement planlagt av Stephen Fisher (spilt av Herbert Marshall) lederen for Universal Peace Party. Men uten at Powers og Jones er klar over det, er Fisher i hemmelighet en tysk agent. Jones deler drosje med Van Meer på vei til lunsjen, men diplomaten unngår spørsmål om den nært forestående verdenskrigen.